এ.এস.এস.ও.সি.ঐচ.এ.এম.গী চহী চামা শুরকপগী হৌদোকপগী থৌরমদা পীখিবা প্রধান মন্ত্রীগী ৱারোল

এ.এস.এস.ও.সি.ঐচ.এ.এম.গী প্রসিদেন্ত বালকৃষ্ণ গোয়নকা জী, সেক্রেতরী জেনরেল দীপক সুদ জী, এ.এস.এস.ও.সি.ঐচ.এ.এম.গী মীহুৎশিং, ভারতকী ইন্দস্ত্রী জগৎকী শক্নাইরবশিং, মফম অসিদা তিনবিরিবা শক্নাইরবশিং, তিনবীরিবশিং!!! এ.এস.এস.ও.সি.ঐচ.এ.এম.না ঙসি য়াম্না মরু ওইবা থাক অমা লান্থোক্লে। চহী চামগী এক্সপরিয়েন্স অসি মীওইবগী ওইগেরা সংস্থানগী ওইগেরা য়াম্না চাওবা লন্নি। ঐহাক্না এ.এস.এস.ও.সি.ঐচ.এ.এম.গী মীহুৎ পুম্নমকপু নুংঙাইবা ফোংদোকচরি। হৌজিক চত্থরিবা থৌরম অসি চাউরাক্না মফম চামদা ভীদিও কনফরেন্সকী থোংদা লাইব উৎলি হায়বা ইফমদা খংহনবীরে। থৌরম অসিদা শরুক য়ারিবা মীপুম খুদিংমকপু, ইন্তরপ্রিনরশিংবু অমদি অখন্ননা এম.এস.এম.ই. সেক্তরগা শম্নরিবা মীওইশিংবু ঐহাক্না ইকায় খুম্নবা উৎচরি। মরূপশিং, ২০১৯ লোইগদবা নুমীৎ খরা খক্তমক ঙায়রে। ২০২০গী অনৌবা চহী অমসুং অনৌবা চহী তরাগী খুজিং, অদোম ময়াম পুম্নমক্কী নুংঙাইবা, চাউখৎপা অমসুং মায় পাকপা পুদুনা লাকপা ওইরসনু, অদোম্না অদোমগী পান্দম অদু ফংবা ওইরসনু, য়াইফ পাউজেল অসিগা লোয়ননা ঐহাক্কী ওইবা ৱাফম খরা থমজগে। মরূপশিং, অদোম্না অদোমগী সেন্তেনরী সেলেব্রেসন্দা থমখিবা থিম অদু লৈবাক্কী, লৈবাক মীয়ামগী পান্দমশিং অমসুং মংলানশিংগা মরী লৈনরি। অমদি দোল্লর ত্রিলিয়ন ৫গী ইকোনোমীগী ৱাফম অসি ইখং খংহৌদনা লাকখিবা নত্তে। হৌখিবা চহী মঙাগী মনুংদা লৈবাক অসিনা মশামকপু অদুক্কী মতিক মতিক চাহল্লে মদুদি মশামক্না পান্দম থম্বতা নত্তনা মায়কৈ অদোমদা হোৎনবসু ঙমহল্লে। মসি অদোম্না হেন্না খংলিবা অদুনি মদুদি চহী মঙাগী মমাংদা ঐখোয়গী ইকোনোমী অসি খুদোং থিনিঙাই ওইরুরে। ঐখোয়গী সরকারনা মসি লেপহনবতা নত্তনা ইকোনোমীদসু দিসিপ্লিন অমা পুরক্নবা হোৎনখি। ঐখোয়না ইন্দিয়ান ইকোনোমীদা মরুওইবা অহোংবশিং পুরক্তুনা দিসিপ্লিন ওইবা মওং অমদা রুলশিং সেৎ তৌদুনা চত্থবা ঙমহল্লে। ঐখোয়না ইন্দস্ত্রীয়েল সেক্তরগী চহী তরাগী খুজিং কয়া লীরবা দিমান্দশিং মপুং ফাহল্লে অমসুং দোল্লর ত্রিলিয়ন ৫গী ইকোনোমীগী অচেৎপা য়ুমফম অমা শেমগৎলে। ঐখোয়না ইন্দিয়ান ইকোনোমীবু ফোর্মেলাইজেসন অমসুং মোদর্নাইজেসনগী অকনবা য়ুম্বী অনিদা শেমগৎলে। দিজিতেল ত্রাঞ্জেক্সন হেঙ্গৎহন্নবগীদমক উপায় কয়াদগী হৌরগা জি.এস.তি. ফাওবা, আধার লিঙ্ক পেমেন্তদগী হৌরগা দি.বি.তি. ফাওবা, ঐখোয়না অহেনবা সেক্তর কয়া অমা ফোর্মেল ইকোনোমীগী হোরাইজনগী মনুংদা পুরক্নবা হোৎনরি। মসিগা লোয়ননা ঐখোয়না ঐখোয়গী ইকোনোমীবু খ্বাইদগী নৌবা তোক্নোলোজীগা লোয়ননা লিঙ্ক তৌরে মদুনা মোদর্নাইজেসনগী থৌওংদা খোংজেল য়াংশিলহল্লে। অনৌবা কম্পেনী অমা রেজিস্তার তৌবদা হপ্তা কয়া চংলম্বা অদুগী মহুৎ হৌজিক্তি পুংজা খরা খক্তমক চংলে। ওতোমেসন্না ঙমখৈ ৱাংমদা খোংজেল য়াংনা ত্রেদিং তৌবদা মতেং পাংলি। ইনফ্রাস্ত্রকচরগী হেন্না ফবা লিঙ্কিংনা হিথাংফমশিং অমসুং এয়ারপোর্তশিংদা তর্ন–এরাউন্দগী মতম হন্থহল্লে। মসি পুম্নমক অসি মোদর্ন ইকোনোমী অমগী খুদমনি। মরূপশিং, ঙসিদি ইন্দস্ত্রীবু তাবিবা, মখোয়গী দরকার ওইবশিং খংবিবা অমসুং মখোয়গী সজেসনশিংদা সেন্সিতিব ওইবগা লোয়ননা থবক তৌবা অদুগুম্লবা সরকার অমা ঐখোয়না লৈবাক অসিদা লৈরে। লৈবাক অসিদা তেক্সকী লাং হন্থহনবা, রাজ্য খুদিংদা তোঙান তোঙানবা মমলশিংগী অৱাবদগী নান্থোকপা অদু ইন্দস্ত্রীগী জগৎনা পামখিদব্রা? ঐখোয়গী সরকারনা অহিং নুংথিল থবক তৌদুনা অদোম্না পাম্লিবা অদু মপুং ফাহনখি, ঐখোয়না জি.এস.তি. পুদুনা লাকখি। মসিদসু নত্তনা, ত্রেদর জগৎতগী ফংখিবা ফীদ বেকশিং অদুগী মতুং ইন্না ঐখোয়না জি.এস.তি.দসু অহোংবা পুরকখি। মরূপশিং, চহী কয়াদগী ভারতকী ইন্দস্ত্রী বিজিনেসপু লাইথোকহন্নবা তক্নদুনা লাক্লম্মী, থৌওংশিংবু ত্রান্সপরেন্ত অমসুং সিমপল ওইহন্নবা তক্নদুনা লাক্লম্মী। অদোম্না তক্নদুনা লাকপা অসিদসু ঐখোয়গী সরকারনা থবক তৌখি। ঙসিদি ভারত ইজ ওফ দুইং বিজিনেসকী রেঙ্কিংদা হৌখিবা চহী অহুমদা লেপ্পা লৈতনা ফিভম ফগৎলক্লিবা মালেমগী মকোক থোংবা লৈবাক তরাগী মনুং চল্লে। লৈবাক ১৯০গী রেঙ্কিংদা ঐখোয় ১৪২ শুবদগী হৌজিক ৬৩শুবা রেঙ্কিংদা লাক্লে। মসিবু অরাইবা ৱাফমলা? ইজ ওফ দুইং বিজিনেস অসি হায়বদা ৱাহৈ মরি খক্তা মাল্লি অদুবু মসিগী রেঙ্কিংদা অহোংবা লাক্লিবা অসি অহিং–নুংথিল খংদনা থবক শুবা মতমদতা লাকই, গ্রাসরুৎ থাক্তা চৎতুনা নীতি নিয়মশিংদা অহোংবা পুরকই। ইলেক্ত্রিসিতী কনেক্সন পীবগী ৱাফম ওইগেরা, কন্সত্রক্সন পর্মিৎকী ৱাফম ওইগেরা, এক্সপোর্ত–ইমপোর্ত্তা ক্লিয়ারেন্সকী ৱাফম ওইগেরা, থৌওং কয়া অমা লাইথোকহল্লবা মতুংদা, মখোয়দা অপনবা পীরম্বশিং মপুং ফানা লৌথোক্লবা মতুংদা অসিগুম্বা মখলগী রেঙ্কিংদা অফবা মওংদা অহোংবা লাকই। ঐখোয়না মসিবু মতুংদসু লেপ্পা লৈতনা ফগৎহন্নবা থবক তৌরি। মরূপশিং, চহী অসিগী ওক্তোবরদগী লৈবাক অসিগী তেক্স সিস্তেমগা মরী লৈননা পুৱারী ওইরবা অমা হৌদোক্লে। ঐখোয়না তেক্স থীরিবশিং অমসুং ইনকম তেক্স দিপার্তমেন্তকী মরক্তা হ্যুমেন ইন্তরফেস হন্থহন্নবগী মায়কৈদা খোং থাংজিল্লে। তেক্স সিস্তেমদা ত্রান্সপরেন্সী, ইফিসেন্সী অমসুং একাউন্তেবিলিতী পুরক্নবগীদমক ঐখোয়না ফেসলেস তেক্স এদমিনিস্ত্রেসনগী মায়কৈদা চংশিল্লি। মরূপশিং, চহী কয়াদগী লৈবাক অসিদা কোর্পোরেত তেক্স হন্থহন্নবা, মদুগী থৌওং লায়থোকহন্নবসু খন্ন–নৈনরম্মী। মসিদা কনানা অচেৎপা খোংথাং লৌখৎখিবগে? ঐখোয়গী সরকারনা লৌখৎখি। ইন্দস্ত্রীদগী খ্বাইদগী য়ামদনা কোর্পোরেৎ তেক্স লৌখৎলিবা সরকার অদু ঐখোয়গী সরকার অসিনি। মরূপশিং, লেবর রিফোর্মগী ৱাফমসু চহী কয়াদগী লৈবাক অসিদা চত্থদুনা লাক্লি। লম অসিদা করিগুম্বা অমত্তা তৌদবা অদুমক লেবর কাংলুপকী য়াইফনবনি হায়নসু মীওই খরনা খল্লি। হায়বদি মখোয়বু হন্না য়েংলুনু, হৌজিক চত্থরিবা অসিদা মখা তানা চত্থজনি। অদুবু ঐখোয়গী সরকারনা মদু য়ানিংদে। ঐখোয়না খল্লিবদি লেবর ফোর্স অসি য়েংশিনবা দরকার ওই হায়বসিনি। মখোয়গী পুন্সী লাইথোকহন্নবা, মখোয়গী প্রোভিদেন্ত ফন্দ মতম চানা ফংহন্নবা, হেল্থ সর্বিসশিংগী কান্নবা ফংনবা, লম পুম্নমক অসিদা সরকারনা থবক তৌরি। মরম অদুনা লেবর য়ুনিয়নগী সজেসনশিং পুক্নিংদা থমদুনা, ইন্দস্ত্রীগী সজেসনশিং পুক্নিংদা থমদুনা, ঐখোয়না লেবর লোদা মতমগী মতুং ইন্না অহোংবা কয়া অমা পুরক্লে। মরূপশিং, ২০১৪গী মমাংদা লৈবাক অসিগী বেঙ্কিং সিস্তেম অসি করম্বা মখলগী অৱাবা মায়োক্নরম্বগে হায়বদু ময়াম পুম্নমক্না খংবিরিবা অদুনি। মতম অদুদা বেঙ্কশিংনা মখোয়না মাংলিবশিং অদু কম্পেন্সিয়েৎ তৌনবগীদমক চাউরাক্না লুপা কোতি লাখ ৬কী কেপিতেল অমা পীবগী ফিভমদা লৈরম্মি। মসিদা সরকারনা অহানবদা ইন্দ্রধনুশ প্লানগী মখাদা লুপা কোতি লিশিং ৭০ অমদি অমুক হন্না রিকেপকী থোংদা লুপা কোতি লাখ ২ লিশিং ৩৬ ফংহনখি। মরূপশিং, সরকারনা পায়খৎপা খোংথাংশিংনা মরম ওইদুনা হৌজিক বেঙ্ক ১৩ অমুক হন্না শেন্দোং ফংবা ঙম্লে। বেঙ্ক ৬ পি.সি.এ.দগী মপান থোরক্লে। ঐখোয়না বেঙ্কশিংবু পন্সিনবদসু খোংজেল য়াংশিংনখি। বেঙ্কশিংনা হৌজিক মখোয় মশাগী কন্ত্রীৱাইদ নেৎৱার্ক হেঙ্গৎহল্লে অমসুং গ্লোবেল রিচকী মায়কৈদা চংশিল্লি। ঐখোয়গী সরকারনা বেঙ্কশিংগী করবারগী ওইবা ৱারেপশিংদা মখল অমত্তগী খুৎ থিংজিল্লম্বা অদু লোইশিলহনখ্রে। সরকারগী খুৎ য়াওদনা মতিক চারবা মীওইশিংবু ত্রান্সপরেন্ত ওইবা মওংদা থবক হাপনবগীদমক বেঙ্ক বোর্দ ব্যুরো লিখৎখ্রে। মসিদা আর.বি.আই. অমসুং মপানগী এক্সপার্তশিং থম্দুনা মখোয়দা মপুং ফানা ওতোনোমী পীরে। মরূপশিং, ঙসি ঐহাক্না এ.এস.এস.ও.সি.ঐচ.এ.এম.গী ফম্বাকথক অসিদগী লৈবাক অসিগী বেঙ্কিংগা মরী লৈনবা মীওইশিংবু, কোর্পোরেত জগৎকী মীয়ামগী মফমদা থাজবা অসি পীনিংলি মদুদি হৌজিক্তি অদুগুম্লবা লীরবা অশোনবশিং অদু ফনা য়াম্না কন্ত্রোল তৌরে। মরম অদুনা চিংনবা লৈতনা ৱারেপ লৌবিরো, চিংনবা লৈতনা ইনভেস্ত তৌবিরো, চিংনবা লৈতনা চাদিং তৌবিরো। ঐহাক্না থাজবা পীজরী মদুদি অচুম্বা ৱারেপশিংদা অমদি জেন্যুন ওইবা কমর্সিয়েলগী ৱারেপশিংদা মরম চাদনা এক্সন লৌখৎলোয়। মরূপশিং, ৱাফমশিং অসিগী মরক্তা ইকোনোমীদা ঙসি খন্ন–নৈনরিবশিং অসি ঐহাক নিংথিজনা খংজৈ। অদুবু খন্ন–নৈনরিবশিং অদুগী মরক্তসু ঐখোয়না নিংশিংবা তাবনি মদুদি মমাংগী সরকারগী মতমদা ক্বাতর অমদা জি.দি.পি.গী গ্রোথ রেৎ চাদা ৩.৫ ফাওবা য়ৌখি। নিংশিংবিয়ু, মতম অদুদা সি.পি.আই. হেদলাইন ইনফ্লেসন কদায় ফাওবা য়ৌখিবগে? চাদা ৯.৪ ফাওবা। সি.পি.আই. কোর ইনফ্লেসন কদায়দা লৈখিবগে? চাদা ৭.৩ …!!! দবল্যু.পি.আই. ইনফ্লেসন কদায় ফাওবা য়ৌখিবগে? চাদা ৫.২ ফাওবা। ফিসকেল দিফিসিৎ কদায় ফাওবা চৎখিবগে? জি.দি.পি.গী চাদা ৫.৬ ফাওবা। মতম অদুদা মীওই খরনা করিগী তুমিন্না লৈখিবা হায়বদুগী মতাংদা ঐহাক ৱারী শাবা পামদে। মরূপশিং, মমাংদসু লৈবাক্কী ইকোনোমীদা অসিগুম্বা অনেম অৱাং কয়া অমা লৈখ্রে। অদুবু মতম পুম্নমক্তা অসিগুম্বা ফিভম অসিদগী থোরক্নবা লৈবাক্কী থৌনা অদু লৈখি অমসুং হান্নদগী হেন্না মপাঙ্গল লৈনা থোরকখি। মরম অদুনা হৌজিক্কী ফিভম অসিদগীসু ভারত শোয়দনা মপান থোরক্কনি। মরূপশিং, তুংলমচৎকীদমক ঐখোয়গী ইন্তেন্সনসু ময়েক শেংলি অমসুং মচিল তুমলি। থা ৬০দা মীওই কোতি ৬০বু মপান্দা খোংহাম খুৎহাম চোইবদগী নান্থোকহনবা অসি ওইথোক্লোইদবা ওইনা উরম্মী, ঙসিদি মসি ওইথোক্লে। চহী ৩গী হেন্না তেনবা মতমদা য়ুম কোতি ৮দা গ্যাস কনেক্সন য়ৌহনবা, গ্যাস দিস্ত্রিব্যুসন সেন্তর লাখ ১০ হেন্না লিংখৎপা, ওইথোক্লোই খল্লম্বনি অদুবু ওইথোক্লে। য়ুম খুদিংমকপু তেনখ্রবা মতমগী মনুংদা বেঙ্কিংগা শম্নহনবা অসি অহানবদদি ওইথোক্লোইদবা মাল্লম্মী, অদুবু ওইথোকখ্রে। লৈবাক অসিগী মীওই কয়া অমদা দিজিতেল বেঙ্কিং য়ৌহনবা অসিসু অহানবদি ওইথোক্লোইদবা মাল্লম্মী। ঙসিদি লৈবাক অসিদা নুমীৎ খুদিংগী কোতি কয়াগী দিজিতেল ত্রাঞ্জেক্সন তৌরে। ভিম এপ্লিকেসন অমসুং রুপে কার্দসু লৈবাক অসিদা শিন থুংনা শন্দোরক্কনি হায়বা কনানানবু খনখিবগে? অদুবু ঙসিদি মদু ওইথোক্লে। ময়ুম লৈজদবা খুদিংমকপু মশাগী ওইবা চেক্কী য়ুম পীবা অসি ওইথোক্লোই খল্লুই, অদুবু ওইথোক্লি। মরূপশিং অদোমগী পুক্নিং থৌগৎপা অদু হান্নদগী হেন্না ফনবা, লৌউবদগী হৌরগা কম্পেনীশিং ফাওবদা পোত্থোক হান্নদগী হেন্না ফনবা, অমসুং অদোমগী থোংদা ৱেল্থ ক্রিয়েসন অমসুং জোব ক্রিয়েসন্দসু হান্নদগী হেন্না ফনবগীদমক সরকারনা মওং মতৌ খুদিংমক্তা ভারতকী ইন্দস্ত্রীগা লোয়ননা লেপলি। অদোমগী রিজোলুসন অমসুং অদোমগী থৌনানা দোল্লর ত্রিলিয়ন মঙাগী ভারতকী মংলান অদু মপুং ফাহনবদা য়াম্না চাওবা থৌদাং লৌগদৌরিবনি। অমুক হন্না ময়াম পুম্নমকপু নুংঙাই য়াইফবা ফোংদোকচরি। থাগৎচরি!!!